《和孝若湖上作》
明代·吴梦旸

浩眇湖之阳，信为子所止。
氛浊一以屏，冲襟净于水。
凉风四面来，暝色从中起。
茫茫触无情，情来莫为理。
宁以终古怀，委之波靡靡。

作者简介：浙江归安人，字允兆。好吟诗，善作曲，亦工山水，与同郡臧懋循、茅维、吴稼竳并称四子。晚游金陵，征歌顾曲，齿龋牙落，犹呜呜按拍。有《射堂诗抄》。
词学图录